|  |  |
| --- | --- |
| **HOTARARE GUVERN 614/2016** | ***Vigoare*** |
| **Emitent: Guvern Domenii: Salarizare** | **M.O. 683/2016** |
| Hotarare pentru aprobarea Normelor metodologice de aplicare a Legii nr. 85/2016 privind plata diferentelor salariale cuvenite personalului didactic din invatamantul de stat pentru perioada octombrie 2008 - 13 mai 2011. |

M.Of.Nr.683 din 2 septembrie 2016          [Sursa Act: Monitorul Oficial](http://www.program-legislativ.ro/fisiere_lex/index.php?file=M.Of.Nr.683.pdf&p=lex)

**HOTARARE Nr. 614
pentru aprobarea Normelor metodologice de aplicare a**

**Legii nr. 85/2016 privind plata diferentelor salariale**

**cuvenite personalului didactic din invatamantul de stat**

**pentru perioada octombrie 2008 - 13 mai 2011**

   In temeiul art. 108 din Constitutia Romaniei, republicata, si al art. 7 din Legea nr. 85/2016 privind plata diferentelor salariale cuvenite personalului didactic din invatamantul de stat pentru perioada octombrie 2008 - 13 mai 2011,

**Guvernul Romaniei** adopta prezenta hotarare.

   **Articol unic**. - Se aproba Normele metodologice de aplicare a Legii nr. 85/2016 privind plata diferentelor salariale cuvenite personalului didactic din invatamantul de stat pentru perioada octombrie 2008 - 13 mai 2011, prevazute in anexa care face parte integranta din prezenta hotarare.

PRIM-MINISTRU
**DACIAN JULIEN CIOLOS**

             Contrasemneaza:
         Ministrul educatiei nationale si cercetarii stiintifice,
           **Mircea Dumitru**
               Ministrul finantelor publice,
              **Anca Dana Dragu**

   Bucuresti, 31 august 2016.
   Nr. 614.

**ANEXA**

**NORME METODOLOGICE****de aplicare a Legii** **nr. 85/2016** **privind plata diferentelor**

**salariale cuvenite personalului didactic din invatamantul**

**de stat pentru perioada octombrie 2008 - 13 mai 2011**

   **Art. 1. -** (1) Prezentele norme metodologice au ca obiect stabilirea procedurilor in vederea platii diferentelor de drepturi salariale cuvenite personalului didactic din invatamantul de stat prevazut la art. 2 din Legea nr. 85/2016, pentru perioada 1 octombrie 2008 - 13 mai 2011.
   (2) In intelesul prezentelor norme metodologice, termenii si expresiile de mai jos au urmatoarele semnificatii:

   a) diferente de drepturi salariale - sumele cuvenite personalului didactic de predare, de conducere, de indrumare si control si personalului didactic auxiliar din invatamantul de stat, inclusiv biblioteci centrale universitare, in baza prevederilor Ordonantei Guvernului nr. 15/2008 privind cresterile salariale ce se vor acorda in anul 2008 si in anul 2009 personalului din invatamant, aprobata cu modificari prin Legea nr. 221/2008, cu modificarile si completarile ulterioare, ale Legii-cadru nr. 330/2009 privind salarizarea unitara a personalului platit din fonduri publice, cu modificarile ulterioare, ale Legii-cadru nr. 284/2010 privind salarizarea unitara a personalului platit din fonduri publice, cu modificarile si completarile ulterioare, si ale Legii nr. 285/2010 privind salarizarea in anul 2011 a personalului platit din fonduri publice, si neachitate, aferente intervalului 1 octombrie 2008 - 13 mai 2011;
   b) beneficiari - personalul didactic si didactic auxiliar, personalul didactic de conducere, de indrumare si control din invatamantul preuniversitar si universitar de stat, precum si din bibliotecile centrale universitare, incadrat in perioada 1 octombrie 2008 - 13 mai 2011, respectiv intr-un interval de timp din aceasta perioada, care nu au beneficiat de plata diferentelor de drepturi salariale prevazute la lit. a);
   c) angajatori - unitati de invatamant preuniversitar de stat, unitati de invatamant special de stat, unitati conexe ale invatamantului preuniversitar, unitati de invatamant pentru activitati extrascolare, inspectorate scolare, casele corpului didactic, alte unitati si institutii de invatamant de stat, institutii de invatamant superior de stat si biblioteci centrale universitare care au incadrat si salarizat personalul prevazut la lit. b);
   d) an de la data intrarii in vigoare a legii - an care se implineste in ziua si luna corespunzatoare din urmatorul an.
   **Art. 2**. - (1) Plata diferentelor de drepturi salariale catre beneficiari se realizeaza esalonat, pe o perioada de 5 ani, potrivit prevederilor art. 2 din Legea nr. 85/2016.
   (2) Sursele de finantare privind alocarea fondurilor pentru plata diferentelor de drepturi salariale se asigura astfel:

   a) pentru unitatile de invatamant preuniversitar de stat - din sume defalcate din taxa pe valoare adaugata, de la bugetul de stat, prin bugetele locale;
   b) pentru institutiile de invatamant superior si unitatile si institutiile de invatamant subordonate Ministerului Educatiei Nationale si Cercetarii Stiintifice - de la bugetul de stat, prin bugetul ministerului.
   **Art. 3.** - (1) Beneficiarilor diferentelor de drepturi salariale pensionati pana la data de 8 mai 2016 inclusiv, indreptatiti sa primeasca aceste drepturi de natura salariala pentru perioada 1 octombrie 2008 - 13 mai 2011 sau, dupa caz, pentru o parte din acest interval de timp, li se achita aceste diferente intr-o singura transa.
   (2) Beneficiarilor care se pensioneaza dupa data de 8 mai 2016, data intrarii in vigoare a Legii nr. 85/2016, in termenul de 5 ani prevazut la art. 2 alin. (1), li se achita, cel mai tarziu la data pensionarii, diferenta dintre drepturile cuvenite si cele efectiv platite esalonat in transe trimestriale egale.
   **Art. 4.** - Pentru evitarea oricarei dificultati in plata diferentelor de drepturi salariale, beneficiarul adreseaza fiecarui angajator la care si-a desfasurat activitatea in perioada 1 octombrie 2008 - 13 mai 2011 sau, dupa caz, pentru o parte din acest interval de timp o cerere, conform modelului prevazut in anexa care face parte integranta din prezentele norme metodologice. Cererea se depune la registratura unitatii sau se trimite prin posta cu confirmare de primire, prin telefax ori prin posta electronica sau prin alte mijloace ce asigura transmiterea cererii si confirmarea primirii acesteia.
   **Art. 5. -** (1) In vederea calcularii diferentelor de drepturi salariale care se cuvin beneficiarilor, angajatorii procedeaza la calcularea drepturilor salariale pentru intervalul 1 octombrie 2008 - 13 mai 2011 sau, dupa caz, pentru o parte din acest interval, prin utilizarea coeficientului de multiplicare 1,000 cu valoarea de 400,00 lei in locul valorii efectiv utilizate la momentul platii salariilor, cu respectarea si a prevederilor art. 4 si 5 din Legea nr. 85/2016.
   (2) Diferentele de drepturi salariale cuvenite se determina prin scaderea din salariul brut lunar rezultat prin utilizarea coeficientului de multiplicare 1,000 cu valoarea de 400,00 lei a salariului brut lunar din statul de plata aferent lunii pentru care se face calculul.
   (3) Diferentele de drepturi salariale a caror plata se face esalonat se actualizeaza cu indicele de inflatie, publicat in luna in care se face plata, pe baza datelor comunicate de Institutul National de Statistica. Indicele de inflatie se publica pe site-ul Ministerului Educatiei Nationale si Cercetarii Stiintifice.
   **Art. 6.** - Pentru beneficiarii care si-au schimbat locul de munca in perioada 1 octombrie 2008 - 13 mai 2011 sau care au prestat activitate, in acelasi timp sau succesiv, la mai multi angajatori, calculul si plata diferentelor de drepturi salariale se realizeaza de fiecare angajator care l-a salarizat in aceasta perioada, proportional cu perioada efectiv lucrata la fiecare dintre acestia.
   **Art. 7.** - (1) Impozitul aferent diferentelor de venituri din salarii stabilite pentru perioada 1 octombrie 2008 - 13 mai 2011 se calculeaza si se retine in conformitate cu reglementarile legale in vigoare privind veniturile realizate in afara functiei de baza la data platii, se plateste si se declara pana la data de 25 a lunii urmatoare celei in care s-au platit diferentele de drepturi salariale.
   (2) Calculul contributiilor sociale obligatorii datorate de angajati si angajatori, aferente diferentelor de venituri din salarii stabilite pentru perioada 1 octombrie 2008 - 13 mai 2011, se efectueaza prin utilizarea cotelor de contributii in vigoare in perioada careia ii sunt aferente diferentele de drepturi salariale. Contributiile sociale obligatorii datorate potrivit legii se calculeaza si se retin la data efectuarii platii, se platesc si se declara pana la data de 25 a lunii urmatoare celei in care au fost platite aceste sume, prin depunerea declaratiilor rectificative pentru lunile carora le sunt aferente sumele respective

**ANEXA**

**CERERE****in vederea platii diferentelor de drepturi salariale**

**prevazute de Legea** **nr. 85/2016** **privind plata diferentelor**

**salariale cuvenite personalului didactic din invatamantul**

**de stat pentru perioada octombrie 2008 - 13 mai 2011**

**– model -**

   Catre
   Unitatea de invatamant/Institutia de invatamant superior/Biblioteca centrala universitara ..........................

   Doamnei/Domnului director, rector/director general ...........................

   Subsemnatul/Subsemnata, ........................................ (fosta ................................)\*, posesor/posesoare al/a B.I./C.I. seria ......... nr. ............., CNP ......................, angajat/a al/a unitatii/institutiei pe care o conduceti pe functia de ............... in perioada .................................., solicit plata diferentelor de drepturi salariale prevazute de Legea nr. 85/2016 in contul ............................., deschis la ................................. pe numele subsemnatului/subsemnatei.

   Data ................
   Semnatura ...............
 \_\_\_\_\_\_\_\_\_\_\_\_\_

   \* In cazul schimbarii numelui de familie, beneficiarul depune documente justificative.